JohanHeinsen/ENO huggingface dataset:
Viborger Samler, 1801-12-21
Følgende nye Bøger. Jagtbog, indeholdende Anviisning for Jagtelskere til at skyde og fange, behandle og bruge Geværet og afrette Jagthunde h. 58 s. Karl d. 12tes Levnet Vb. 88 s. Forsyths Jagttagelse om Træers Sygdomme b. 32 s. Dronning Christines Historie af Lacambe Vb. 72 s. Konsten at skiænde h. 12 s. Hennings Diætetiske-Medicinsk Haandbog for Søfarende, og Reisende overs. af Tode h. 58 s. Eggers om den sidste Jeren mellem Danmark og Engelland h. 6 s. Om Pollutioner h. 16 s. Svendsens Regnebog 2det Oplag B. 8 s. Sundhedskogebog Vb. 88 s.
Viborger Samler, 1801-12-21
Saa haves og igien Cramers Regnebog indb. 40 sk. Cramers samlede mathematiske Skrifter 2de Deele h. 2 Rdlr. Ninaldo 4de Deel h. 58 s. Slagtebog h. 24 s. Spies Reise til Jammerens Boliger 1ste D. h. 58 s. De 2 Grenaderer h. 32 s. Røverne af Schiller h. 58 s. Lafont. Theodor 1ste D. h. 1 Rd. 12 s. Adallid. J. faaes hos Just.
Viborger Samler, 1801-12-28
Paris d. 8 og 11 Decbr. Nu er Hr. Otto fra den franske Regiering udnævnt til fransk Minister her - hvilken Post han vedbliver indtil den endelige Freds Slutning, da der sendes en ordentlig fransk Ambassader; herfra mener man han gaaer til Amerika som Minister. Han har faaet 8000 Pd. aarlig Gehalt (for havde han kun 2000) og han har alt leiet sig et større Huus, for at give Taffel som Minister.
Viborger Samler, 1801-12-28
Der ere nu komne mange af vore Tropper hiem fra Ægypten; de første holde Qvarantæne. Der ere nu tilbage kun en 5000 Md., og de fra Jndien komne Cirpayer. Fra Middelhavet og Portoferraios Havne ere og komne Tropper hiem.
Viborger Samler, 1801-12-28
J en af Jrlands Havne ligge 6 Linieskibe færdige, der formodentlig skulle gaa til Jamaica. Formodentlig faaer Lord Nelson Overkommanden over dem, og nogle sige, at han alt har taget Afskeed med Admiralitetet.
Viborger Samler, 1801-12-28
Man mener den bekiendte Napper Tandy enten mister Livet eller for Livs Tid forvises til Botanybay.
Viborger Samler, 1801-12-28
Admiral Keith og General Hurchinson ere blevne engelske Lorder. Den sidste tillige Baron af Alexandrien.
Viborger Samler, 1801-12-28
Robson har i Underhuset spurgt: Om Dronningen af Portugal havde faaet herfra de bevilgede 300000 Pd. Sterl. hvortil Minister Addington svarede: Ja.
Viborger Samler, 1801-12-28
Den herværende danske Generalmajor von Waltersdorff har været hos Minister Addington, Lord Havkesbury og Lord Hervei. Han har været indbuden til Taffels hos Lord Nelson paa hans Lystgaard og Efg. Samuel Newton har givet en Soupee for ham og hans Følge.
Viborger Samler, 1801-12-28
Med een af de sidste Poster fra Frankrig er der til Handelshusene her kommen en stor Deel Breve, hvoraf nogle koste de 100 og 150 Rd. i Porto; men til Ulykke var det lutter gamle og ganske unyttige Breve, som vare komne fra Amerika og havde i de sidste 3 Aar været holdte fangne i Frankrig.
Viborger Samler, 1801-12-28
Saa klager man og her over, at vore Handlende ej kunde faae deres Eiendomme, som de have i Frankrig, betalte, uden med trediedelen af deres Værd, da derimod engelske Handelshuse udbetale franske Handlende de for dem oppebaarne Summer med Renter. Man vil derfor sende en Fuldmægtig til Amiens, for at formaa Lord Cornvallis til at tale paa denne Sag.
Viborger Samler, 1801-12-28
Paris d. 8 og 9 Decbr. Den bekiendte Naturforsker Dolomien er død. Han er bekiendt af sit haarde Fangenskab i Kongen af Neapels Lande. Cabanel, Kassemester ved den 8 Militærdivision, er flygtet, da der var en stor Kassemangel. Man sætter alvorlig efter ham.
Viborger Samler, 1801-12-28
Den 10 Decbr. ville Bonaparte til Lion. Man siger han især vil ved mundtlig Samtale med Cisalpinerne underrettes om de Jtalienske Republikers sande Tilstand, da de officielle Beretninger ofte modsige hinanden. Andre mene Paven og er inviteret til at komme der. Minister Talleyrand skal daglig give stort Tafsel i Lion, og har derfor sendt sit Kiøkkenpersonale forud, og blot denne Ministers Reiseomkostninger siges at være 120000 Franker.
Viborger Samler, 1801-12-28
Af de erobrede Malerier, som ere proppede paa hinanden i Louvre, vil Bonaparte bruge nogle til sine Værelser. De han har valgt, har han ladet udsætte til Skue, og vil give andre Stykker for dem. Vandet i Seinefloden staar endnu høiere end før, og hele Landeveien fra Ville Neuve St. Georges staar under Vand, saa Politiet ikke tillader nogen at passere den.
Viborger Samler, 1801-12-28
Den 6te bestod Bonapartes Taffel af 180 Couvert. Tilligemed alle Gesandtere, Lovgivere, Senatorer, Tribuner, Generaler og Præfecter vare og Underofficerer og Soldater til Taffels, som havde faaet Ærefiinter.
Viborger Samler, 1801-12-28
Det lader dog som Expeditionen mod Domingo, skal seile, saasnart Vinden tillader det, uden at oppebie den endelige Freds Slutning.
Viborger Samler, 1801-12-28
General Mardonald skal have forlangt at kaldes tilbage fra Kbhn.
Viborger Samler, 1801-12-28
Paris d. 11 Decbr. I det lovg. Korps er forelæst en Note fra Konsul Bonaparte, der retfærdiggiør det i Traktaten med Rusland brugte Udtryk Underdan (som nogle havde opholdt sig over, som upassende for Frankerne) Man seer deraf, at dette Ord er bleven bruge for at betegne Emigranterne med, der hverken vare Borgere i Rusland eller Frankrig og at det havde været det første Skridt til Venskab, den franske Regiering havde forlangt af Keiseren, at han ikke vilde beskytte dem.
Viborger Samler, 1801-12-28
Konsulerne have befalet, at Leverandørerne Gar con, Steinman og Comp. skulle actioneres, fordi de have villet forfalske deres Fordring fra 309087 Franker til 872893.
Viborger Samler, 1801-12-28
Den 1ste Decbr. havde man i Bourdeaux en Orkan, og immert end 4 Uger have vi daglig havt Storm og Regn. Dog begynder Seynefloden nu at falde noget.
Viborger Samler, 1801-12-28
J Tribunatet har man modsat sig det første Forslag, til den civile Lovbog. Tribunen Thiesse paastod, at ikke den første Konsul allene, men og de 2 andre Magthavere, burde tage Deel i Lovenes Sanction.
Viborger Samler, 1801-12-28
Fra Cette klager man overmaadelig Viinhøst og mener Vinen bliver dyrere.
Viborger Samler, 1801-12-28
Blandede Efterretninger. Til Gothaabs Forbierg er kommet en fransk Fregat og en Korvet. De havde mange Forbrydere ombord, som skulde deporteres: de ville sætte dem i Land paa Jsle de France; men man undslog sig for at modtage disse Fremmede. Kaptainerne vare i megen Forlegenhed for at blive skildte ved dem og satte dem derpaa i Land paa Madagaskar, overladende dem til Skjebnen.
Viborger Samler, 1801-12-28
Adskillige Gouvernementer i Rusland, have søgt om Tilladelse til at oprette den ny Keiser et Monument; men han har afslaaet det med det Udtryk: at han endnu ikke troede at have gjort noget, der fortiente et Æreminde; han ønskede heller ikke andet, end eet i sine Undersaatters Hierter.
Viborger Samler, 1801-12-28
J Livorno har man den 21 Novbr. haft en stærk Orkan, hvorved 9 Skibe drev for deres Ankere og kom paa Grund. Samme Skjebne havde og den danske Fregat Triton.
Viborger Samler, 1801-12-28
J det sorte Hav har og raset et stærkt Uveir og den 10 Decbr. havde man ved de engelske Kyster en stærk Storm, som beskadigede mange Skibe. Reding, første Landdamman i Schveits, er reist ganske uformodenlig til Paris, i et Brev han efterlod sig, sagde han, det var for at anbefale sig og Helvetien til Bonaparte. Anledningen skal ellers have været den franske Gesandt Verninges haarde Udladelser om den nærværende Helvetiske Forfatning.
Viborger Samler, 1801-12-28
Erkehertuginde Elisabeth er ikke død, som sidst meldtes.
Viborger Samler, 1801-12-28
Nu kan man i Engelland faae Reisepas til Frankrig. Kapit. Malcolm, som det engelsk ostindiske Kompagni har sendt som Gesandt til Kongen af Persien, er der modtagen med megen Stads og Artighed af Kongen, der glimrede forfærdelig af Diamanter og tillod Malcolm og Følge at see paa sig i 20 Minutter.
Viborger Samler, 1801-12-28
Jesuiterkollegiummet i Dillingen antager mange nye Medlemmer, deriblant ere og emigrerte franske geistlige. I Amiens have Joseph Bonaparte og Lord Cornvallis udvexlet deres Fuldmagter. Man siger Bonaparte har givet ham saa fuldkommen Jnstrux, at han ingen Kourerer skal sende ham, før Freden er undertegnet.
Viborger Samler, 1801-12-28
Cisalpinerne ville forært Overgeneral Murat en prægtig Æresabel; men han har frabedet sig den, og anbefalet Republ. i denne trange Tid hellere at betale Soldaterne deres tilgodehavende Sold.
Viborger Samler, 1801-12-28
De Cisalpinske og liguriske 300 Deputerede have nu begyndt paa at reise til Lion.
Viborger Samler, 1801-12-28
J Frankrig melde nu Soldaterne sig ganske rolig for at faae Afsked; man hører ikke noget til den saaland ge forud spaaede Misnøie dermed.
Viborger Samler, 1801-12-28
Arvestadtholderen, Prindsen af Oranien, er med stor Stads modtaget i Dillingburg.
Viborger Samler, 1801-12-28
Fra Wien skrives: at man vil lade de militaire indgaa en 6 Aars Kapitulation og derimod ophæve hver vingerne, formaa Ungarerne til at oprette 3 Kavalleri og 3 Jnfant. Regimenter og da befri dem fra den sør brugelige hastige Bevabning i Krigstider. Endelig, at Rumfordssuppen skal indføres blandt Soldaterne.
Viborger Samler, 1801-12-28
Paven har nu først formelig ladet sig giøre til Pave. Han opmuntrer alle til Landsliden og svarer selv saameget, at han kun spiser 2 a 3 Retter almindelig Mad og bruger saa Opvartere.
Viborger Samler, 1801-12-28
Borger Nicolai Kalugin i Moskau, har opfundet en Maade at farve Klæde mørkegrønt paa, ved Brændenælder.
Viborger Samler, 1801-12-28
Den svenske Generallieutenant Baron Armfeldt er paa Veien til Paris.
Viborger Samler, 1801-12-28
Jøden Lazarus Wolff, der var den, der handlede saa smukt med de falske vienske Bankoobligationer, sidder i Majnz ved Vinabenet, han havde for en 3 Tønder, Guld endnu hos sig og man siger han skal udleveres til Hessenkassel.
Viborger Samler, 1801-12-28
J Kieler Fiord er fanget en Fisk der er 13 1/2 Alen, lang, 6 1/2 Al. tyk og vejer 6000 Pund. Man siger ejhvad det er for een.
Viborger Samler, 1801-12-28
J Hamborg giøre adskillige Handlende Opbud.
Viborger Samler, 1801-12-28
Jndenlandske Efterretninger. Den 16de d. M. ere følgende benaadede med Dannebrog-Ordenen: Vice-Admiral J. B. Winterfeldt, Vice=Admiral J. P. Vlengel, Vice Admiral U. C. Kaas, Hofmester J. L. Brochenhuus, hos Hs. K. H. Kronprindsesse Maria; Hofmester P. M. J. Buchwald, hos Hs. K. H. Hertuginde Lovisa Augusta; Amtmanden, over Mørns og Nyekjøbings Amter, Kammerherre de la Calmette; Kammerherre og Generalmajor Walterstorff, 1ste Directeur i General-Postamtet; Ministeren i Berlin, Kammerherre og Generalmajor GrevBaudissin; Stats-Secretairen, Kammerherre Grev Bernstorff, Generalmajor Peimann, commanderende Ingenieurmajor i Holsteen; Generalmajor H. E. Peymann, Deputeret i Generalitetet; Generalmajor Leth, Commandant i Kjøbenhavn; Generalmajor Grev Danneskjold Løvendahl, Minister i Petersborg.
Viborger Samler, 1801-12-28
Ostindiefareren Christianus Septimus, fra Trankebar til Kiøbenhavn, er strandet paa Anholt.
Viborger Samler, 1801-12-28
Kommissionen angl. Kokoppernes Jndpodning, har indberettet til Cancelliet Resultatet af de ved dem selv anstillede 297 og ved andre 408 Forsøg paa Jnd podede, hvoraf man seer: 1) At Vaccinationen (Kokoppeindpodningen) i det mindste for en Tiid af 478 og 12 Uger afværger Smitten af naturlige Kopper. (Om der skeer for bestandig, kand Commissionen, der har varet saa kort, ei bestemme.) 2) At den ej er forbunden med farlige Saar paa Legemet eller indvortes, da kun enkelte have havt Febertilfælde eller Kirtelhævelse under Armene, saa at de ikke hindres fra at passe deres sædvanlige Forretninger. 3) De Jndpodedes Helbred har ikke givet Formodning om at have lidt noget, ikke heller har man seet andre Sygdomme derved at være frembragte. 4) Jkke heller have Børn under Frembruddet af Tænder, unge eller gamle, sygelige eller friske, lidt nogen Forandring ved Jndpodningen. 5) Kokopperne smitte ikke, uden ved umiddelbar Berørelse af Materien. Efter alle disse tilsyneladende gode Virkninger og Vaccinationen, og i Haab om de dræbende BørnekoppUdryddelse med Tiden, har Commissionen vel ikke fundet det raadeligt, at Kokopper ved Tvangsmidler indførdes; men dog troet, at Regieringen, ved at anmode Regiments- og Skibschefer, de geistlige og verdslige Embedsmænd om, at anbefale dem overalt, at indpodes paa deres Koner og Børn, der endnu ei have havt Kopper, ville frembringe de gode Virkninger, som Kokopperne, efter de anstillede Forsøg synes at love Almeenheden. Disse Forslag har Hs. Majestæt bifaldet. Efter Plakat af 15 Decbr. vedvarer, saavel den Vognmændene tilstaaede Forhøielse i Taxten (efter Plak. af 28 Novbr. f. A. og 26 Jan. d. A.) som og de forhøiede Portotaxter for Ageposten (efter Risol. af 25 Octbr. 1799 og 21 Novbr. 1800) indtil Udgangen af 1802.
Viborger Samler, 1801-12-28
De med Pension og Feldtegnet afskedigede Officerer af Land-Etaten, bære herefter samme Uniform som forhen, med Tillæg af en Epaulet paa den høire, Skulder.
Viborger Samler, 1801-12-28
Grosserer Cramer og Sønner i Kbhn, have gjort Opbud.
Viborger Samler, 1801-12-28
Befordringer og Afgang. Under det tydske Cancellie: Diaconus i Krempe, A. Koster confirmeret til Archidiaconus sammesteds, Cand. Juris J. H. A. Schrader, i Kiel, besk. til Underrets Advocat. under Departementet fordeudenlandske Sager, den hidtilværende Legationssecretair ved det engelske Hof, Legationsraad Schønborn, efter Ansøgning, i Naade entlediget fra sin Post med Pension, og den ved det kongelige General=Handelscommissariat i Paris ansatte Secretair, A. Gyldenpalm i hans Sted udn. til Legationssecretair ved bemældte Hof.
Viborger Samler, 1801-12-28
Under Generalitetet: den Deputerede i Generalitets- og Commissariats=Collegiet, General=Krigscommissair Hasser, forundt Rang med Conferentsraader. Ved det 1ste aggershuusiske Jnfanterie=Regim. Prem. Lieuten. v. Hageman besk. til Capitain og Compagnie=Chef, Prem. Lienten. v. Nissen forflyttet fra de Nationale til det gevordne Compagnie; Sec. Lieut. v. Lützow besk. til Pr. Lieut. ved de Nationale; den ved disse staaende Sec. Lieut. v. Riis forflyttet til Grenadeer=Comp., og Fænd. v. Abelstedt udn. til Sec. Lieut. ved de Nationale. Compagnie Feldtskjær J. A. D. Ritterling besk. til Batallions Chirurg ved det andet aggershusiske Jnfanterie-Regim Under Admiralitetet: forrige Cancellist, nu Postmester, T. Mørk, forundt Krigs=Cancelliesecretairs Characteer, og H. F. Godske ansat til Copiist i Søe-Etatens Revisions-Contoir. Commandeur O. Lütken avanceret til Contre=Admirals Characteer; Commandeur=Capitain Herbst til Commandeurs, Capitainerne Gyldenfeldt og Risbrich til Commandeur-Capitains; Capitain-Lieutenanterne Baron Holstein, Egede, M.C. Ulrich og Fabritius Tengnagel til Capitains, og Prem. Lieutenanterne Munk, Lillienskjold, Kruse og Mossing, til Capitain-Lieutenants-Characterer.
Viborger Samler, 1801-12-28
Under Rentekammeret: Sec. Lieut. og Adjut. i Garden til Hest, P. C. F.v. Bardensleth, Sec. Lieutenanterne af l. s. ved samme Garde, C. v. Juul og J. v. Qvalen, samt Fænd. ved Livgarden til Fods, C. Baron v. Rantzau og C. A. v. Holstein, udn. til Kammerjunkere. Adjunct i Landmaalings=Archivet, C. F. Horberg, efter Ansøgning, i Naade entlediget, samt forundt Character af KammerAssessor, og Karte-Dessinateur J. Johnsen udn. til at være tillige Adjunct ved Landmaalings=Archivet.
Viborger Samler, 1801-12-28
Vacance. Nyekjøbing og Norvig Sognek, i Sjæl. 360 Rdlr. Skudes næs Sognek, i Christiansands St. 266 Rdlr. deraf svares 200 Rdlr. i aarlig Pension til den entl. Sognepræst. Døde. Kbh. Professor Andreas Broberg. Ranse, Læge ved Frideriks Hospital Mauritz Meier, Linaae, 17 A. Student Jørgen Lassen Lange. Mad. Ane Margr. Nielsen, 35 A. Theehandler H. J. N. Korps 33 A. Berider Joh. Henr. Kryger, 73 A. Kirurg Carl August Juncker, 33 A. Guldsmed Abr. Griis, 23 A. Mad. Kirstine Klemp fød Belkoe, 26 A. Mad. Soph. Margr. Holm fød Danielsen, 63 A. Anton Nebbe Rosted. Mad. Margr. Elis. Heining, fød Jacobsen, 25 A. Mad. Agatha Holm, fød Lambert, 76 Aar. Enkemad. Ane Sabina Sørensen fød Drevsen, 66 A. Mad. Birthe Mar. Koch, fød Woxtrup 73 A. Slagelse: Conferentsraadinde Anna Sophia Fleischer, fød Hald, 84 A. Laurvig i Norge; Kiøbmand Christ. S. Bøckmann, 60 A. Aarhuus: Mad. Henriette Adolphine Kiersgaard, fød Sparre, 52 A. Lellinge: Skovrider Gerhardt Christian Monefeldt, 59 A. Holstebroe: Postmester Peder Grøn, 74 A. Grenaae, Præsteenken Mad. Kirst. Mar. Halse, fød Tørsleff, 70 A. Horsens, Cancellieraadinde Fleneburg, fød Sthephansen, 81 Aar. Sønderborg: Kammeraad og Amtsforvalter A. G. Rambusch, 46 A. Viborg, Malermester Andreas Finderup, 32 A. Laurs Jensen Kock, 52 A. Skomagersvend Niels Aalborg, 72 Aar.
Viborger Samler, 1801-12-28
Bekiendtgiørelser. Den 18de Decbr. bortkaldede Gud til et bedre Liv Peder Grøn, Postmester her i Byen, 74 Aar gammel, hvilket jeg ikke undlader herved, paa brugelig Maade, at tilkiendegive hans fraværende Familie og Venner. Holstebroe d. 22 Decbr. 1801. Susanne Cabbel.
Viborger Samler, 1801-12-28
Fortegnelse: Over de ved Viborg Post-Contoir for Novbr. Maaned d. A. uindløste Breve, nemlig: No. 11 fra Kiøbenhavn til From, Uhrmager i Viborg. 40. Dito. til Hjulsgaard, Christen Nielsen i Bording. 1. Tøndern Jensen, Niels i Straaden i Skivehuus Amt. 12 Aalborg til Kleistrup i Hvoul Mølle. 2. Altona til Koppel, Bendix i Viborg. 2 . Fensborg til Larsen, Søren a Salling. 7. Kiøbenhavn til Mortensdatter, Karen af Wiisbye. 3. Aarhuus til Pedersen Stie a Tyboe Bye. og 30, Kiøbenhavn til Wraanes, Jens Clemensen, a Wraanes i Odernes Sogn.
Viborger Samler, 1801-12-28
Samtlige Kongelige Betiente og andre i Viborg Amt, med underliggende Kiøbstæder, Viborg og Skive, som ville forvente sig Betaling inden afvigte Aars Regnskabers Afleggelse og efter de for samme Aar giørende Repartitioner, ville behagelig, inden Januarii Maaneds Udgang 1802, tilstille mig behørig documenterede Regninger, for hver Post separatim, i Henseende til hvad der fordres i nogen Maade, 1) Af Kjøbstædernes Delinqvent-Kasse. 2) Af Amtets Delinqvent=Kasse. 3) Jfølge Forordningen af 18 Marts 1778.
Viborger Samler, 1801-12-28
4) For Veneriske Sygdomme, ifølge Reskriptet af 2den Juli 1790.
Viborger Samler, 1801-12-28
5) For epidemiske Sygdomme, ifølge Forordningen af 17 April 1782, og 6) Af den Kongelige Sigt- og Sagefalds-Kasse. Viborg den 23de Decbr. 1801. N. Schestedt.
Viborger Samler, 1801-12-28
God rød hollandsk Kleverfrøe og hvide Voxlys, er at bekomme i Viborg hos Christian Gierup.
Viborger Samler, 1801-12-28
Hovedgaardene Lychesholm og Fæveile, under Baroniet Høgholm i Sønder Herred, Randers Amt; lader Eieren S. T. Frue Generallieutenantinde de Sehestedt, ved offentlig Auction, som holdes paa Hogholm den 30te Marti førstkommende Aar 1802, opbyde til Bortsælgelse, med sammes tilliggende Bønder godser, Kirker og Tiender, nemlig: a) Lychesholm har fri Hovedgaards Taxt Aar og Eng 19 Tdr. 2 Skpr. 2 Fdkr. 1 Alb. og Skovskyld i Tde 2 Fdkr.; Bøndergods Ager og Eng 212 Tdr. 6 Skpr. 2 1/2 Alb., Skovskyld 3 Skpr. 2 Fkr. 1 1/4 Alb., hvoraf 10 Tdr. 5 Skpr. 2 Fdkr. 1 Alb. Agger og Eng er tillagt Hovedgaards Marken, som alt drives ved Hoverie af 19 Heelgaarde eller Plouge, Med Gaarden følger Kongetienderne i Lyngbye, Hoed og Homoe Sogner, samt Homoe Sogns Kirketiende, og Kalds Rettighed, Alternative med Veilbye Kirkes Eier; det Tiendeydende Hrtk., enkelt beregnet, er circa 720 Tdr. Hovedgaardens Mark indeholder noget over 200 Tdr. Sædeland, inddeelt i 8 Vange, hvoraf 4 aarlig har været besaaet med Korn; kan græsses 8 a 10 Bæster 80 Fæhøvder, 60 til 70 Faar og fodres over 100 Fæhøvder tilligemed de anførte Heste og Faar. b) Fæveile, frie Hovedgaards Taxt, Ager og Eng, 39 Tdr. 6 Skpr. 2 Fdkr. 1 Alb. og Skovskyld 3 Skpr. 2 Alb., hvortil ligesaa er complet Hoverie, og drives af 17 Plouge; Bøndergodset bestaar af Hartkorn Ager og Eng 200 Tdr. 5 Skpr. 2 Fdk. 1 1/2 Alb. og Skovskyld 7 Skpr. 2 Alb. Med denne Gaard følger Kongetiende i Albøye Sogn, samt Lyngbye og Albøye, Kirker med Tiende, og jus patronatus et Vocandi; det Tiendeydende Hartkorn, enkelt beregnet, er circa 662 Tdr. Gaardens Mark indeholder omtrent 210 Tdr. Sædeland, inddeelt i 7 Vange, hvoraf 4 bruges til Sæd og 3 til Græsning; sædvanlig græsses 10 Bæster, 40 Fæehøvder og 50 Faar, men foedres 100 Fæhøvder tilligemed de anførte Heste og Faar. Ved begge Hovedgaarde er beqvem Bopæl for Ejeren, fornøden Jldebrændsel, overflødig Vildt af smaat og stort, godt Fiskerie i Collind Sund, som grændser tæt til Fævrile; Eiendommene, som ere fortrinlig gode og frugtbringende, kan endnu meget udvides og forbedres. Godserne er af alt Fælledskab udskivtet og i god Stand, og saavel Bøndergodsets som Hovedgaardenes Bygninger, er for Brandskade asseureret.
Viborger Samler, 1801-12-28
Kongelig Bevilling haves paa at udparcellere Eiendommene med Forbeholdenhed af frie Hovedgaards Tar ters Rettigheder. Jordebøgerne er, fra medio Decbr. førstkommende, til behagelig Eftersyn paa Posthuuset i Aarhuus, hos S. T. Hr. Peder Abel i Randers, hos S. T. Hr. Jnspecteur Asmussen i Haderslew, som ogsaa kan give fraværende Liebhabere Kundskab om Eiendommene, saa og paa Hogholms Skriverstue hos Forvalter Stub, hvor Conditionerne tillige kan erfares. Skulle Sala skee underhaanden, skal saadant betimelig, forinden Auctionen, vorde publiceret. Høgholm den 27 November 1801.
Viborger Samler, 1801-12-28
Creditorerne i Stervboet, efter afdøde Skipper Anders Bacheller Lybne i Løgstøer, indkaldes herved i Følge Placaten af 26de Octbr. 1792, med 6 og 12 Ugers Varsel, at fremkomme med saadanne Beviser for deres Fordringer, som Loven fordrer efter død Mand. Ligeledes tilkiendegives Vedkommende, at en Skiftesamling, er berammet i Stervboet d. 14de Januari 1802, om Formiddagen Kl. 11 Slet. Løgstøer de 13de Decbr. 1801. J. Scharling.
Viborger Samler, 1801-12-28
Til det forestaaende 49de Lotteries 1ste Classe ere daglig heele, halve og Qvartlodder at bekomme i Viborg, hos Baadsgaard. Efter afgl. Klosterfrøken Elsebeth Løsche, paa Estvad Closter er begyndt lovlig Skifte, som viser, at Stervboet ei kan taale anden Jndkaldelse end denne, hvorved Arvinger, Credi og Debitorer indkaldes til at møde ved en Skiftesamling paa Estvadgaard Mandagen d. 29de Martii, Kl. 10 Formiddag 1802, de første for at bevise deres Arveret og Fordringer, og de sidste for at betale hvad de maatte skylde i Stervboet. Holstebroe d. 5te Decbr. 1801.
Viborger Samler, 1801-12-28
Paa Skifteforvalteren S. T. Hr. Amtmand Hansens Vegne som committeret. Tranberg.
Viborger Samler, 1801-12-28
Den i Randers Bye liggende saakaldede Slotsgaard. der for Tiden beboes af S. T. Hr. Generalmajor von Friboe og Hr. Oberst von Heedemann, samt endeel smaa Familier, med sin vedliggende smukke Hauge og frugtbare Enge Vænge, bliver efter Eierens Hr. Berg paa Støv ringgaard og afgl. Ammitzbølls Stervboes Skiftecommissions Begjæring, opbuden til Bortsælgelse ved en erneste offentlig Auction paa Byens Raadhuus, Onsdagen d. 20de Januari 1802, om Eftermiddagen Kl. 2 Slet, det ville være til Unytte at beskrive denne importante Ejendoms smukke Beliggenhed, hvilket ubekiendte Liebhabere ved Eftersyn bedre selv vil erfare, ligesom Conditionerne og 8 Dage for Auctionen er at erholde hos underskrevne Auctions-Directeur. Randers den 8de Decbr. 1801. J. F. Carøe.
Viborger Samler, 1801-12-28
De der udi 5te Classe af det 48 Kongelige Kiøben ske Classe=Lotterie, under min Collection her i Randers haver vunden nogen Gevinst, og ei allerede har erholdet samme udbetalt, vilde behage med første at lade disse affordre imod Original Gevinst Lodderne. Saa er og nu daglig hos mig at bekomme nye Kiøbelodder til 1ste Classe af det 49de Lotterie, samt udleveres Frielodder til samme Classe i Følge Planen af Randers Post-Contoir d. 11te Decbr. 1801. J. H. Stabell.
Viborger Samler, 1801-12-28
Hr. Bogtrykker Lund i Aarhuus udgiver, som forhen, ogsaa i Aar en Nytaarsgave, der bliver at faae hos Just. Cancelliekalendere, Skriv og Kontoirkaalendere og Nytaarsgave for Damer 1802, ere at faae hos A. F. Just. Bogtrykkeriet anviser, hvor Thybo Ost er tilkjøbs.
Viborger Samler, 1801-12-28
Forskjellige smukke Nyaarøvers faaes hos Just.